গ্যাস্ট্রিক আক্রান্ত রোগীর সংখ্যা বৃদ্ধির কারণ প্রসঙ্গে ডা. যায়েদ বলেন, আমাদের দেশে ধুমপায়ীর সংখ্যা অনেক বেশি। একারণে গ্যাস্ট্রিক রোগীর সংখ্যা অনেক বেশি। কেননা গ্যাস্ট্রিকের অন্যতম প্রধান কারণ ধূমপান। এরপরই গ্যাস্ট্রিক আক্রান্তের অন্যতম প্রধান কারণ ব্যথার ওষুধ। আমাদের দেশের অনেক মানুষই বাত, বয়সজনিতসহ বিভিন্ন কারণে ডাক্তারের পরামর্শ ছাড়া ব্যথার ওষুধ গ্রহণ করেন। এ ধরনের ওষুধ গ্রহণের ফলে গ্যাস্ট্রিক বা আলসার সমস্যা দেখা দিতে পারে। এছাড়াও যারা বিরতিহীনভাবে পরিশ্রম বা একটানা দীর্ঘ সময় কাজ করেন, টেনশন বা চাপের মধ্যে থাকেন তাদেরও গ্যাস্ট্রিকের সমস্যা হতে পারে। পাশাপাশি যারা খাওয়ায় অনিয়ম করেন, দীর্ঘ সময় না খেয়ে থাকেন, তেলে ভাজা খাবার বেশি খান ইত্যাদি এসব কারণে গ্যাস্টিক সমস্যা হতে পারে। এ ছাড়াও হেলিকো ব্যাকটেরিয়ার কারণেও গ্যাস্ট্রিক হতে পারে।